钦定古今图书集成/明伦汇编/官常典/第543卷 > 《授李晟凤翔陇右节度使兼泾原副元帅制》
## 钦定古今图书集成/明伦汇编/官常典/第543卷 > 《授李晟凤翔陇右节度使兼泾原副元帅制》

前人

周之元老，以分陕为重；汉之丞相，以忧边见称。故方
岳克宁，疆场不耸，安人保大，致理之端。今所以重烦
上台，作镇西土。奉天定难功臣、司徒兼中书令、充神
策节度使兼京畿渭北郦坊丹延等州节度观察处
置等使仍充京畿渭北商州华州兵马副元帅上柱
国合川郡王李晟，励精刚之操，体宽厚之德，适时通”
变，而大节不夺；虚受广纳，而独断自明。奉法以律身，
推功以及下，众无犯命，人用乐推。怀德畏威，令行禁
止。誓群师于危疑之际，驻孤军于版荡之下。气凌风云，诚动天地。一鼓而凶徒折北，再驾而京邑廓清。师
皆如归，人不知战，载安社稷，功格皇天。而明识秉彝，
清风激俗，雅尚恬旷，㧑谦有光。朕以“汧陇近郊，扶风
右地，川阜连亘，抵于回中限界，诸夷，蕃屏王室，所属
诚重，付之元臣。兼二将之甲兵，崇十里之统帅，宣威
耀德，罢警息人，俾予仰成，时乃丕烈。可兼凤翔尹，充
凤翔陇右节度支度营田观察处置等使，仍充凤翔
陇右泾原节度兼管内诸军及四镇北庭行营兵马
副元帅。改封西平郡《王，功臣》本官兼官勋并如故。